title: 1997 m. gegužės 20 d. Europos Parlamento ir Tarybos direktyva 97/7/EB dėl vartotojų apsaugos, susijusios su nuotolinės prekybos sutartimis

text:
Svarbus teisinis pranešimas

|

31997L0007

Oficialusis leidinys L 144 , 04/06/1997 p. 0019 - 0027

		Europos Parlamento ir tarybos Direktyva 97/7/EB1997 m. gegužės 20 d.dėl vartotojų apsaugos, susijusios su nuotolinės prekybos sutartimisEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 100a straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3] ir atsižvelgdami į bendrą tekstą, kurį 1996 m. lapkričio 27 d. patvirtino Taikinimo komitetas,(1) kadangi siekiant vidaus rinkos tikslų būtina imtis priemonių laipsniškai ją vienyti;(2) kadangi laisvas prekių ir paslaugų judėjimas daro įtaką ne tik verslui, bet ir privatiems asmenims; kadangi tai reiškia, kad vartotojams turi būti prieinamos kitos valstybės narės prekės ir paslaugos tokiomis pačiomis sąlygomis kaip ir tos valstybės gyventojams;(3) kadangi vartotojams nuotolinė prekyba tarp valstybių gali būti vienas iš pagrindinių apčiuopiamų vidaus rinkos suvienijimo rezultatų, minimų, inter alia, ir Komisijos informaciniame pranešime Tarybai "Bendrosios prekių paskirstymo rinkos link"; kadangi tam, kad vidaus rinka sklandžiai veiktų, būtina užtikrinti, kad vartotojai galėtų sudaryti sandorius su kitų valstybių bendrovėmis net ir tuo atveju, jeigu jos turi filialus vartotojų valstybėse;(4) kadangi diegiamos naujos technologijos praplečia vartotojų galimybes sužinoti apie pasiūlymus pirkti ir pateikti užsakymus visoje Bendrijoje; kadangi kai kurios valstybės narės jau ėmėsi įvairių nesuderintų priemonių vartotojams, kurie naudojasi nuotolinės prekybos paslaugomis, apsaugoti, o tai turi neigiamos įtakos vidaus rinkos bendrovių konkurencijai; kadangi Bendrijai būtina nustatyti minimalias taisykles, bendras visoms jos valstybėms;(5) kadangi 1975 m. balandžio 14 d. Tarybos sprendimo dėl Europos ekonominės bendrijos vartotojų apsaugos ir informavimo politikos preliminariosios programos [4] priedo 18 ir 19 dalyse pabrėžiama būtinybė apsaugoti prekių ir paslaugų pirkėjus nuo reikalavimų mokėti už neužsakytas prekes ir prievartinių prekybos būdų;(6) kadangi Komisijos komunikato Tarybai "Naujas impulsas vartotojų apsaugos politikai", patvirtinto 1986 m. birželio 23 d. Tarybos sprendimu [5], 33 punkte teigiama, kad Komisija teiks pasiūlymus dėl naujų informacinių technologijų, leidžiančių vartotojams iš namų teikti užsakymus tiekėjams, naudojimo;(7) kadangi 1989 m. lapkričio 9 d. Tarybos sprendime dėl būsimų prioritetų atnaujinant vartotojų apsaugos politiką [6] Komisija raginama visų pirma atsižvelgti į šio sprendimo priede nurodytas sritis; kadangi priede nurodytos naujos technologijos, tarp jų televizijos prekyba; kadangi atsakydama į šį sprendimą Komisija priėmė trejų metų vartotojų apsaugos politikos Europos ekonominėje bendrijoje veiksmų planą (1990–1992); kadangi plane numatyta priimti direktyvą;(8) kadangi nuotolinės prekybos sutartims sudaryti vartojamos kalbos yra valstybių narių susitarimo reikalas;(9) kadangi derantis dėl nuotolinių sutarčių naudojamos viena ar daugiau nuotolinio ryšio priemonių; kadangi organizuotoms nuotolinės prekybos arba paslaugų teikimo programoms, kurioms nebūtinas tiekėjo ir pirkėjo buvimas vienu metu toje pačioje vietoje, naudojamos įvairios ryšio priemonės; kadangi dėl nuolatinio ryšio priemonių tobulėjimo neįmanoma sudaryti jų išsamaus sąrašo, tačiau būtina apibrėžti principus, kurie galiotų net ir toms ryšio priemonėms, kurios dar nėra plačiai naudojamos;(10) kadangi sandoriai, apimantys keletą viena po kitos atliekamų operacijų, arba per tam tikrą laikotarpį įvykusių atskirų operacijų seka gali būti skirtingai teisiškai interpretuojami pagal valstybių narių teisės aktus; kadangi šios direktyvos nuostatos negali būti skirtingai taikomos pagal valstybių narių teisės aktus, jei jie atitinka 14 straipsnio nuostatas; kadangi tai suteikia pagrindą manyti, kad bent pirmosios iš viena po kitos atliekamų operacijų arba pirmosios iš per tam tikrą laikotarpį įvykusių atskirų operacijų, kai manoma, kad jos sudaro visumą, metu yra laikomasi šios direktyvos nuostatų, nesvarbu, ar pavienė operacija ar jų seka atliekamos pagal vieną bendrą sutartį ar pagal kelias atskiras viena po kitos einančias sutartis;(11) kadangi naudojant nuotolinio ryšio priemones neturi sumažėti vartotojui teikiamos informacijos apimtis; kadangi, nesvarbu kokios ryšio priemonės yra naudojamos, turi būti apibrėžta vartotojui siųstina informacija; kadangi teikiama informacija turi atitikti ir kitas Bendrijoje galiojančias taisykles, ypač nustatytas 1984 m. rugsėjo 10 d. Tarybos direktyva 84/450/EEB dėl valstybių narių įstatymų ir kitų teisės aktų dėl klaidinančios reklamos suderinimo [7]; kadangi jeigu galioja įsipareigojimo suteikti informaciją išimtys, vartotojas savo nuožiūra gali prašyti suteikti jam esminės informacijos apie tiekėją, prekių ir paslaugų ypatybes bei kainą;(12) kadangi bendraujant telefonu būtina užtikrinti, kad vartotojas jau pokalbio pradžioje gautų pakankamai informacijos, kad galėtų nuspręsti, ar tęsti pokalbį, ar ne;(13) kadangi elektroninėmis technologijomis platinama informacija iš esmės yra trumpalaikė, nes nėra gaunama išliekamojo pavidalo; kadangi vartotojas turi tinkamu laiku gauti visą sėkmingam sutarties vykdymui būtiną informaciją raštu;(14) kadangi prieš sudarydami sutartį vartotojai iš esmės neturi galimybių pamatyti prekių ir įvertinti teikiamų paslaugų pobūdžio; kadangi, jeigu direktyvoje nenurodyta priešingai, turi būti numatyta teisė atsisakyti sutarties; kadangi, jeigu teise pasinaudojama, sutarties atsisakymo išlaidas padengia sutarties atsisakantys vartotojai, tačiau jos negali viršyti tiesioginių prekių grąžinimo kaštų; kadangi ši sutarties atsisakymo teisė nepažeidžia vartotojų teisių, kurias suteikia nacionaliniai įstatymai, ypač gavus sugadintas prekes ar nekokybiškas paslaugas arba prekes ar paslaugas, neatitinkančias jų aprašymo pasiūlyme; kadangi valstybės narės pačios nustato kitas sutarties atsisakymo teisės įgyvendinimo sąlygas ir tvarką;(15) kadangi taip pat būtina nustatyti sutarties vykdymo terminus, jeigu jie nenurodomi pateikiant užsakymą;(16) kadangi toks reklamos būdas kaip prekių išsiuntimas arba paslaugų suteikimas vartotojams už tam tikrą mokestį, vartotojams iš anksto nepaprašius ar nedavus aiškaus sutikimo, negali būti leidžiamas, išskyrus tuos atvejus, kai prekės arba paslaugos keičiamos;(17) kadangi yra taikomi 1950 m. lapkričio 4 d. Europos žmogaus teisių ir pagrindinių laisvių apsaugos konvencijos 8 ir 10 straipsniuose pateikti principai; kadangi turėtų būti pripažinta vartotojų teisė į privataus gyvenimo neliečiamumą, ypač laisvę nuo tam tikrų nepageidaujamų ryšio priemonių; kadangi dėl to būtina įvesti tokių ryšio priemonių naudojimo apribojimus; kadangi valstybės narės turi imtis priemonių veiksmingai apsaugoti vartotojus, nenorinčius bendrauti tam tikromis ryšio priemonėmis, tačiau tos priemonės neturi pažeisti kitų asmeninių duomenų ir privataus gyvenimo neliečiamumo, garantuojamo vartotojams kitų Bendrijos teisės aktų;(18) kadangi šioje direktyvoje pateiktas minimalias privalomas taisykles tam tikrais atvejais būtina papildyti savanoriškais prekiautojų susitarimais, atitinkančiais 1992 m. balandžio 7 d. Komisijos rekomendaciją 92/295/EEB dėl vartotojų apsaugos nuotolinės prekybos sutarčių derybose taisyklių [8];(19) kadangi, siekiant visapusės vartotojų apsaugos, svarbu tinkamai informuoti vartotojus apie šios direktyvos nuostatas ir šios srities procesines taisykles;(20) kadangi šios direktyvos nesilaikymas gali pakenkti ne tik vartotojams, bet ir konkurentams; kadangi direktyvoje gali būti numatyta valstybės valdžios organų arba jų atstovų ar vartotojų organizacijų, pagal nacionalinius teisės aktus turinčių teisėtų interesų vartotojų apsaugai, ar profesinių organizacijų, turinčių teisėtų interesų imtis tam tikrų veiksmų, teisė kontroliuoti šios direktyvos taikymą;(21) kadangi, svarstant vartotojų apsaugos klausimus, svarbu, atsiradus galimybei, spręsti klausimus dėl vartotojų skundų iš kitų valstybių; kadangi 1996 m. vasario 14 d. Komisija paskelbė veiksmų planą vartotojų teisėms į teisingumą užtikrinti ir vartotojų ginčams vidaus rinkoje spręsti; kadangi šiame plane yra numatytos tam tikros priemonės neteisminėms ginčų sprendimo procedūroms populiarinti; kadangi siūlomais objektyviais kriterijais (II priedas) siekiama užtikrinti šių procedūrų patikimumą ir numatoma naudoti standartinius skundų blankus (III priedas);(22) kadangi naudodamasis naujomis technologijomis vartotojas negali kontroliuoti naudojamų ryšio priemonių; kadangi būtina nurodyti, kad įrodinėjimo pareiga tenka tiekėjui;(23) kadangi tikėtina, kad tam tikrais atvejais vartotojai nebus apsaugoti šia direktyva, jeigu bus nustatyta, kad sutartims turi būti taikoma Bendrijai nepriklausančių valstybių teisė; kadangi siekiant to išvengti būtina įtraukti į direktyvą atitinkamas nuostatas;(24) kadangi remdamosi bendrais valstybės interesais valstybės narės gali uždrausti savo teritorijoje parduoti kai kurias prekes arba paslaugas pagal nuotolinės prekybos sutartis; kadangi toks draudimas turi atitikti Bendrijos taisykles; kadangi jau patvirtintos tokio draudimo nuostatos, ypač dėl medicinos prekių, 1989 m. spalio 3 d. Tarybos direktyva 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo [9] ir 1992 m. kovo 31 d. Tarybos direktyva 92/28/EEB dėl žmonėms skirtų medicinos produktų reklamos [10],PRIĖMĖ ŠIĄ DIREKTYVĄ:1 straipsnisObjektasŠia direktyva siekiama suderinti valstybių narių įstatymų ir kitų teisės aktų nuostatas, reglamentuojančias nuotolinės prekybos sutartis, sudarytas tarp vartotojų ir tiekėjų.2 straipsnisApibrėžimaiŠioje direktyvoje:1) "nuotolinės prekybos sutartis" – tai bet kokia prekių arba paslaugų pardavimo sutartis, sudaryta tiekėjo ir vartotojo pagal organizuotą prekių pardavimo ar paslaugų teikimo schemą, tam, kad sutartis būtų sudaryta, tiekėjas naudojasi išskirtinai viena arba daugiau nuotolinio ryšio priemonių iki sutarties pasirašymo ir jos pasirašymo metu;2) "vartotojas" – tai bet koks fizinis asmuo, kuris sutartyse, kurioms taikoma ši direktyva, veikia siekdamas tikslų, nesusijusių su prekyba, verslu ar profesija;3) "tiekėjas" – tai bet koks fizinis arba juridinis asmuo, kurio veikla dėl sutarčių, kurioms taikoma ši direktyva, yra susijusi su jo komercine ar profesine veikla;4) "nuotolinio ryšio priemonės" – tai priemonės, kurias naudojant sudaromos sutartys, nesant šalims vienu metu toje pačioje vietoje. Pavyzdinis tokių priemonių, kurioms taikoma ši direktyva, sąrašas pateikiamas I priede;5) "ryšio priemonių operatorius" – tai bet koks valstybės arba privatus fizinis ar juridinis asmuo, kurio tiesioginė veikla, verslas ar profesija yra aprūpinti tiekėją viena arba keletu ryšio priemonių.3 straipsnisIšimtys1. Ši direktyva netaikoma sutartims:- susijusioms su finansinėmis paslaugomis, kurių neišsamus sąrašas pateikiamas II priede,- sudarytoms naudojant automatus arba automatizuotose prekyvietėse,- sudarytoms su telefoninio ryšio operatoriais, naudojantis viešaisiais mokamaisiais telefonais,- susijusioms su nekilnojamojo turto statyba, pardavimu arba kitomis teisėmis į nekilnojamąjį turtą, išskyrus nuomą,- sudarytoms aukcione.2. Direktyvos 4, 5, 6 straipsniai ir 7 straipsnio 1 dalis netaikomi:- sutartims dėl maisto produktų, gėrimų ar kitokių kasdienio vartojimo prekių tiekimo į vartotojų namus, jų gyvenamąją ar darbo vietą, kurį atlieka nuolatiniai prekybos agentai,- sutartims dėl apgyvendinimo, transporto, maitinimo ir laisvalaikio paslaugų suteikimo, kurias sudarius tiekėjai įsipareigoja suteikti minėtas paslaugas tam tikrą dieną arba per tam tikrą laikotarpį; išimtiniais atvejais, susiklosčius ypatingoms aplinkybėms, atvirųjų laisvalaikio renginių metu tiekėjai gali pasilikti teisę netaikyti 7 straipsnio 2 dalies.4 straipsnisIšankstinė informacija1. Prieš sudarant bet kokią nuotolinės prekybos sutartį, vartotojui suteikiama tokia informacija:a) tiekėjo tapatybė, o jeigu sudaroma sutartis, pagal kurią reikalaujama išankstinio apmokėjimo, – ir adresas;b) pagrindinės prekių ar paslaugų ypatybės;c) prekių ar paslaugų kaina, įskaitant visus mokesčius;d) jei reikia, pristatymo kaina;e) mokėjimo, pristatymo arba atlikimo tvarka;f) sutarties atsisakymo teisės galiojimas, išskyrus 6 straipsnio 3 dalyje minimus atvejus;g) naudojimosi nuotolinio ryšio priemonėmis kaina, jei ji skaičiuojama ne bazinės normos pagrindu;h) pasiūlymo ar pateiktos kainos galiojimo laikotarpis;i) jei reikia, nuolatinio arba periodinio prekių arba paslaugų tiekimo sutarčių minimalus galiojimo laikotarpis.2. Šio straipsnio 1 dalyje minima informacija, kurios komerciniai ketinimai turi būti aiškiai išreikšti, yra perduodama aiškiai ir suprantamai bet kokiomis nuotolinio ryšio priemonėmis, atsižvelgiant į verslo sandorių sąžiningumo principus ir į valstybių narių teisės aktuose apibrėžtų asmenų, pvz., nepilnamečių, negalinčių išreikšti savo sutikimo, apsaugos principus.3. Be to, bendraujant telefonu tiekėjo tapatybė ir komercinis pokalbio tikslas aiškiai įvardijami jau pokalbio su vartotoju pradžioje.5 straipsnisInformacijos patvirtinimas raštu1. Vartotojui i raštu ar kita jam tinkama ir prieinama ilgalaike forma turi būti patvirtinta 4 straipsnio 1 dalies nuo a iki f punktuose minima informacijas. Jeigu informacija raštu arba kita jam tinkama ir prieinama ilgalaike forma nebuvo pateikta vartotojui iki sutarties sudarymo, ji patvirtinama tinkamu metu vykdant sutartį, o jeigu prekių nenumatyta siųsti trečiosios šalims – jas pristatant.Bet kokiu atveju turi būti suteikta tokia informacija:- informacija raštu apie pasinaudojimo teise atsisakyti sutarties sąlygas ir tvarką pagal 6 straipsnį, įskaitant 6 straipsnio 3 dalies pirmoje įtraukoje minimus atvejus,- tiekėjo komercinės įmonės buveinės adresas, kuriuo vartotojas galėtų siųsti skundus,- informacija apie prekių priežiūros paslaugas ir garantijas,- neterminuotų arba ilgiau nei vieneriems metams sudarytų sutarčių nutraukimo pasekmės.2. Šio straipsnio 1 dalis netaikoma nuotoliniu ryšiu teikiamoms proginėms paslaugoms, už kurias pateikia sąskaitas nuotolinio ryšio priemonių operatorius. Bet kokiu atveju vartotojams turi būti praneštas tiekėjo komercinės įmonės buveinės adresas, kuriuo jie galėtų siųsti skundus.6 straipsnisSutarties atsisakymo teisė1. Kiekviena nuotolinės prekybos sutartis numato mažiausiai septynių darbo dienų terminą, per kurį vartotojas gali atsisakyti sutarties, nenurodydamas priežasties, ir jam nebūtų taikoma nuobauda. Vienintelis vartotojo mokestis, jam atsisakius sutarties, gali būti tiesioginės prekių grąžinimo išlaidos.Terminas, per kurį vartotojai gali atsisakyti sutarties, pradedamas skaičiuoti:- tiekiant prekes, nuo tos dienos, kai jas gauna vartotojas, jeigu buvo įvykdyti 5 straipsnyje nurodyti įsipareigojimai,- teikiant paslaugas, nuo sutarties sudarymo arba nuo 5 straipsnyje nurodytų įsipareigojimų įvykdymo dienos, jeigu jie įvykdomi po sutarties sudarymo, numatyta, kad 5 straipsnio įsipareigojimų vykdymo terminas negali būti didesnis nei trys mėnesiai, kaip minima pastraipoje toliau.Jeigu tiekėjas neįvykdo 5 straipsnyje numatytų įsipareigojimų, įsigalioja trijų mėnesių terminas. Jis prasideda:- tiekiant prekes, nuo tos dienos, kai jas gauna vartotojas,- teikiant paslaugas, nuo sutarties sudarymo dienos.Jeigu 5 straipsnyje minima informacija suteikiama vartotojui per tris mėnesius, pirmoje pastraipoje minėtas septynių dienų terminas prasideda po šių trijų mėnesių.2. Jeigu vartotojas, remdamasis šiuo straipsniu, pasinaudoja sutarties atsisakymo teise, tiekėjas privalo grąžinti vartotojo įmokėtas sumas be jokio papildomo mokesčio. Vienintelis galimas vartotojo mokestis yra tiesioginės prekių grąžinimo išlaidos. Sumos turi būti grąžintos kuo greičiau, bet ne vėliau kaip per 30 dienų.3. Jeigu šalys nėra susitarusios kitaip, vartotojas negali pasinaudoti šio straipsnio 1 dalyje numatyta sutarties atsisakymo teise dėl tokių sutarčių:- paslaugų teikimo sutarčių, su vartotojo sutikimu pradėtų vykdyti dar nesibaigus šio straipsnio 1 dalyje minimam septynių darbo dienų terminui,- prekių tiekimo arba paslaugų teikimo sutarčių, kurių kaina priklauso nuo tiekėjui nepavaldžių finansų rinkos svyravimų,- prekių, kurios buvo gaminamos pagal vartotojo specialiuosius nurodymus arba yra akivaizdžiai pritaikytos tam tikram vartotojui, arba dėl savo kilmės negali būti grąžintos, yra greitai gendančios arba baigiasi jų galiojimo laikas, tiekimo sutarčių,- vaizdo ar garso įrašų arba programinės įrangos tiekimo sutarčių, jeigu šios prekės buvo vartotojo išpakuotos,- laikraščių, periodinių leidinių ir žurnalų tiekimo sutarčių,- žaidimų ir loterijų sutarčių.4. Valstybės narės savo teisės aktuose įtvirtina nuostatas, kurios užtikrintų, kad:- jeigu už visas prekes ar paslaugas arba jų dalį mokama tiekėjo suteikto kredito lėšomis, arba- jeigu už visas prekes ar paslaugas arba jų dalį mokama trečiosios šalies suteikto kredito lėšomis pagal tiekėjo ir trečiosios šalies sudarytą kredito sutartį,kredito sutartis nutraukiama be jokių baudų, jeigu vartotojas pasinaudos sutarties atsisakymo teise pagal šio straipsnio 1 dalį.Valstybės narės nustato išsamias kredito sutarties nutraukimo taisykles.7 straipsnisVykdymas1. Jeigu šalys nėra susitarusios kitaip, tiekėjas privalo įvykdyti užsakymą ne vėliau kaip per 30 dienų nuo kitos dienos, kai vartotojas pateikia užsakymą tiekėjui.2. Jeigu tiekėjas nevykdo savo sutartinių įsipareigojimų, kadangi negali gauti vartotojo užsakytų prekių ar paslaugų, jis nedelsdamas apie tai informuoja vartotoją ir kuo greičiau, bet ne vėliau kaip per 30 dienų, grąžina vartotojui įmokėtas sumas.3. Nepaisant to, valstybės narės gali numatyti, kad tiekėjas gali suteikti vartotojui tokios pat kokybės ir kainos prekes arba paslaugas su sąlyga, kad tokia galimybė buvo numatyta iki sutarties sudarymo arba sutartyje. Vartotojui aiškiai ir suprantamai pranešamaapie tokią galimybę. Tokiu atveju prekių grąžinimo išlaidas, vartotojui pasinaudojus teise atsisakyti sutarties, padengia tiekėjas ir praneša apie tai vartotojui. Toks prekių ir paslaugų teikimas negali būti laikomas išnešiojamąja prekyba pagal 9 straipsnyje pateiktą apibrėžimą.8 straipsnisMokėjimas kortelėmisValstybės narės užtikrina atitinkamas priemones, leidžiančias vartotojui:- prašyti panaikinti mokėjimus, jeigu buvo neteisėtai pasinaudota jo mokėjimo kortele, vykdant šios direktyvos reglamentuojamas nuotolinės prekybos sutartis,- naudotis jau įmokėtomis sumomis arba prašyti jas sugrąžinti, jeigu buvo neteisėtai pasinaudota jo mokėjimo kortele.9 straipsnisIšnešiojamoji prekybaValstybės narės imasi reikiamų priemonių, kad:- būtų uždraustas iš anksto neužsakytų prekių arba paslaugų teikimas vartotojams, jeigu reikalaujama už jas sumokėti,- vartotojai nebūtų įpareigoti bet kaip atlyginti už be užsakymo pateiktas prekes arba paslaugas, nustatydamos, kad atsakymo į pasiūlymą nebuvimas nereiškia sutikimo.10 straipsnisKai kurių nuotolinio ryšio priemonių naudojimo apribojimai1. Be vartotojo išankstinio sutikimo tiekėjas negali naudoti šių ryšio priemonių:- automatinių telefoninio ryšio priemonių, kurioms nereikia žmogaus dalyvavimo,- telefakso.2. Valstybės narės užtikrina, kad šio straipsnio 1 dalyje neminimos nuotolinio ryšio priemonės, suteikiančios galimybę bendrauti asmeniškai, gali būti naudojamos tik tada, jeigu vartotojai tam konkrečiai neprieštarauja.11 straipsnisTeisinė ir administracinė priežiūra1. Valstybės narės užtikrina, kad egzistuotų tinkamos ir veiksmingos priemonės šios direktyvos laikymuisi užtikrinti vartotojų interesų labui.2. Šio straipsnio 1 dalyje minimos priemonės apima nuostatas, kurių pagrindu viena ar daugiau iš toliau minimų institucijų, kaip numato nacionalinės teisės aktai, gali iškelti bylas teismuose arba kompetentingose administracinėse institucijose, kad užtikrintų nacionalinių šios direktyvos įgyvendinimo nuostatų taikymą:a) valstybinės institucijos arba jų atstovai;b) vartotojų organizacijos, turinčios teisėtą interesą ginti vartotojus;c) teisėtai veikiančios profesinės organizacijos.3. a) Valstybės narės gali nustatyti, kad pareiga įrodinėti išankstinės informacijos ir raštiško patvirtinimo buvimą, sutarties vykdymo terminų paisymą ir vartotojo sutikimą tenka tiekėjui.b) Valstybės narės imasi priemonių, reikalingų užtikrinti, kad tiekėjai ir ryšio priemonių operatoriai, kur gali tai padaryti, nutrauktų veiklą, prieštaraujančią priemonėms, priimtoms pagal šią direktyvą.4. Valstybės narės gali numatyti savireguliacinių institucijų galimybę savanoriškai prižiūrėti šios direktyvos nuostatų laikymąsi ir galimybę kreiptis pagalbos į tokias institucijas sprendžiant ginčus, kaip papildomą priemonę greta tų, kurias valstybės narės turi numatyti šios direktyvos nuostatų laikymuisi užtikrinti.12 straipsnisPrivalomumas1. Vartotojas negali atsisakyti teisių, jam suteiktų perkėlus šios direktyvos nuostatas į nacionalinę teisę.2. Valstybės narės imasi reikiamų priemonių, siekdamos užtikrinti, kad vartotojai neprarastų šia direktyva garantuojamos apsaugos, jeigu šalys nusprendžia dėl sutarties laikytis Bendrijai nepriklausančios valstybės įstatymų, su sąlyga, kad pastarosios valstybės teritorija ribojasi su viena ar daugiau valstybių narių.13 straipsnisBendrijos taisyklės1. Šios direktyvos nuostatos taikomos tiek, kiek Bendrijos teisės aktuose nėra specialių nuostatų, reglamentuojančių tam tikras nuotolinės prekybos sutarčių rūšis.2. Tais atvejais, kai tam tikrose Bendrijos taisyklėse yra nuostatų, reglamentuojančių tam tikrus prekių arba paslaugų teikimo aspektus, šiems konkretiems nuotolinės prekybos sutarčių aspektams taikomos minėtosios, o ne šios direktyvos nuostatos.14 straipsnisMinimalios sąlygosValstybės narės, siekdamos geriau apsaugoti vartotojus, šios direktyvos taikymo srityje gali įvesti ar toliau taikyti griežtesnes nuostatas, neprieštaraujančias Sutarčiai. Tokiomis nuostatomis, atsižvelgiant į Sutartį, dėl bendrų interesų gali būti draudžiama pagal nuotolinės prekybos sutartis parduoti tam tikras prekes arba paslaugas, ypač medicinos produktus, tų valstybių teritorijoje.15 straipsnisĮgyvendinimas1. Valstybės narės priima įstatymus ir kitus teisės aktus, kurie, įsigalioję per trejus metus nuo šios direktyvos įsigaliojimo, įgyvendina šią direktyvą. Apie tai jos nedelsdamos praneša Komisijai.2. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.4. Ne vėliau kaip po ketverių metų nuo šios direktyvos įsigaliojimo Komisija pateikia Europos Parlamentui ir Tarybai ataskaitą apie šios direktyvos įgyvendinimą, jei reikia, kartu su pasiūlymu direktyvą peržiūrėti.16 straipsnisInformacija vartotojuiValstybės narės imasi tinkamų priemonių pranešti vartotojams apie šiai direktyvai įgyvendinti priimtus teisės aktus ir, jei reikia, paskatinti profesines organizacijas informuoti vartotojus apie jų taisykles.17 straipsnisSkundų nagrinėjimo sistemosKomisija ištiria visas galimybes imtis veiksmingų priemonių vartotojų skundams dėl nuotolinės prekybos spręsti. Per dvejus metus nuo šios direktyvos įsigaliojimo Komisija pateikia Europos Parlamentui ir Tarybai ataskaitą apie tyrimo rezultatus, jei reikia, kartu su pasiūlymais.18 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.19 straipsnisŠi direktyva skirta valstybėms narėms.Priimta Briuselyje, 1997 m. gegužės 20 d.Europos Parlamento varduPirmininkasJ. M. Gil-roblesTarybos varduPirmininkasJ. Van Aartsen[1] OL C 156, 1992 6 23, p. 14 irOL C 308, 1993 11 15, p. 18.[2] OL C 19, 1993 1 25, p. 111.[3] 1993 m. gegužės 26 d. Europos Parlamento nuomonė (OL C 176, 1993 6 28, p. 95), 1995 m. birželio 29 d. Tarybos bendroji pozicija (OL C 288, 1995 10 30, p. 1) ir 1995 m. gruodžio 13 d. Europos Parlamento sprendimas (OL C 17, 1996 1 22, p. 51). 1997 m. sausio 16 d. Europos Parlamento sprendimas ir 1997 m. sausio 20 d. Tarybos sprendimas.[4] OL C 92, 1975 4 25, p. 1.[5] OL C 167, 1986 7 5, p. 1.[6] OL C 294, 1989 11 22, p. 1.[7] OL L 250, 1984 9 19, p. 17.[8] OL L 156, 1992 6 10, p. 21.[9] OL L 298, 1989 10 17, p. 23.[10] OL L 113, 1992 4 30, p. 13.--------------------------------------------------I PRIEDASRyšio priemonės, kurioms taikoma 2 straipsnio 4 dalis- Neadresuoti spaudiniai- Adresuoti spaudiniai- Standartinis laiškas- Reklama leidiniuose su užsakymo blanku- Katalogas- Automatinės telefoninio ryšio priemonės,kurioms reikia žmogaus dalyvavimo- Automatinės telefoninio ryšio priemonės, kurioms nereikia žmogaus dalyvavimo- Radijas- Videotelefonas (telefonas su ekranu)- Videoteksas (mikrokompiuteris ir televizoriaus ekranas) su klaviatūra ir aktyviuoju ekranu- Elektroninis paštas- Telefaksas- Televizija (televizijos prekyba).--------------------------------------------------II PRIEDASFinansinės paslaugos, apibrėžiamos 3 straipsnio 1 dalyje- Investavimo paslaugos- Draudimo ir perdraudimo operacijos- Banko paslaugos- Operacijos, susijusios su ateities sandoriais ar opcionais.Tokios paslaugos pirmiausia apima:- investavimo paslaugas, minimas Direktyvos 93/22/EEB [1] priede; kolektyvinio investavimo įmonių paslaugas,- paslaugas, priklausančias veiklos sritims, numatomoms abipusiu šalių susitarimu pagal Direktyvos 89/646/EEB [2] priedą;- draudimo ir perdraudimo sričių operacijas, minimas:- Direktyvos 73/239/EEB [3] 1 straipsnyje,- Direktyvos 79/267/EEB [4] priede,- Direktyvoje 64/225/EEB [5],- Direktyvose 92/49/EEB [6] ir 92/96/EEB [7].[1] OL L 141, 1993 6 11, p. 27.[2] OL L 386, 1989 12 30, p. 1. Direktyva su pakeitimais, padarytais Direktyva 92/30/EEB (OL L 110, 1992 4 28, p. 52).[3] OL L 228, 1973 8 16, p. 3. Direktyva su paskutiniais pakeitimais, padarytais Direktyva 92/49/EEB (OL L 228, 1992 8 11, p. 1).[4] OL L 63, 1979 3 13, p. 1. Direktyva su paskutiniais pakeitimais, padarytais Direktyva 90/619/EEB (OL L 330, 1990 11 29, p. 50).[5] OL 56, 1964 4 4, p. 878/64. Direktyva su pakeitimais, padarytais 1973 m. Stojimo aktu.[6] OL L 228, 1992 8 11, p. 1.[7] OL L 360, 1992 12 9, p. 1.--------------------------------------------------


title: 2011 m. kovo 1 d. Komisijos direktyva 2011/18/ES, kuria iš dalies keičiami Europos Parlamento ir Tarybos direktyvos 2008/57/EB dėl geležinkelių sistemos sąveikos Bendrijoje II, V ir VI priedai  Tekstas svarbus EEE

text:
2.3.2011

               LT

               Europos Sąjungos oficialusis leidinys

               L 57/21

         KOMISIJOS DIREKTYVA 2011/18/ES
   2011 m. kovo 1 d.
   kuria iš dalies keičiami Europos Parlamento ir Tarybos direktyvos 2008/57/EB dėl geležinkelių sistemos sąveikos Bendrijoje II, V ir VI priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 30 straipsnio 3 dalį,
   kadangi:

               (1)

               Priemonės, skirtos iš dalies pakeisti neesmines Direktyvos 2008/57/EB nuostatas ir susijusios su jos II–IX priedų pakeitimu, tvirtinamos pagal Direktyvos 2008/57/EB 29 straipsnio 4 dalyje nurodytą reguliavimo procedūrą su tikrinimu.

               (2)

               Kontrolės, valdymo ir signalizavimo posistemis sudarytas iš kelio ir riedmens įrangos, kuri turėtų būti laikoma dviem skirtingais posistemiais. Todėl Direktyvos 2008/57/EB II priedas turėtų būti atitinkamai iš dalies pakeistas.

               (3)

               Elektros energijos suvartojimo matavimo įranga yra fiziškai integruota į riedmenis. Todėl Direktyvos 2008/57/EB II priedas turėtų būti atitinkamai iš dalies pakeistas.

               (4)

               Pagal Direktyvos 2008/57/EB 17 straipsnio 3 dalį valstybės narės turėtų paskirti institucijas, atsakingas už tikrinimo procedūrų, susijusių su nacionalinėmis taisyklėmis, vykdymą. Todėl Direktyvos 2008/57/EB V ir VI priedai turėtų būti atitinkamai iš dalies pakeisti, kad būtų nurodytos šių institucijų taikomos procedūros.

               (5)

               Dėl Direktyvos 2008/57/EB VI priedo 2 skirsnio ir tarpinės posistemio patikros (laikinos patikros deklaracijos) (toliau – TPP) notifikuotoji įstaiga turėtų pirmiau parengti tarpinės posistemio patikros EB sertifikatą, o tada pareiškėjas turėtų parengti susijusią EB deklaraciją. Todėl Direktyvos 2008/57/EB V ir VI priedai turėtų būti atitinkamai iš dalies pakeisti.

               (6)

               Šioje direktyvoje numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2008/57/EB II, V ir VI priedai atitinkamai pakeičiami šios direktyvos I, II ir III prieduose pateiktu tekstu.
   2 straipsnis
   1.   Valstybės narės priima šios direktyvos įgyvendinimo įstatymus ir kitus teisės aktus, kurie įsigalioja ne vėliau kaip 2011 m. gruodžio 31 d. Jos nedelsdamos pateikia Komisijai tų teisės aktų nuostatų tekstą.
   2.   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3.   Įpareigojimas šią direktyvą perkelti į nacionalinę teisę ir ją įgyvendinti netaikomas Kipro Respublikai ir Maltos Respublikai, kol jų teritorijose nėra geležinkelių sistemos.
   3 straipsnis
   Ši direktyva įsigalioja dvidešimtąją dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2011 m. kovo 1 d.

            Komisijos vardu

            Pirmininkas

         José Manuel BARROSO

      (1)  OL L 191, 2008 7 18, p. 1.

      I PRIEDAS

            „II PRIEDAS

               POSISTEMIAI

            1.   Posistemių sąrašas

            Šioje direktyvoje geležinkelių sistema gali būti skirstoma į šiuos posistemius:

                        a)

                        pagal struktūrines sritis:

                                    —

                                    infrastruktūra,

                                    —

                                    energija,

                                    —

                                    kelio kontrolė, valdymas ir signalizavimas,

                                    —

                                    riedmens kontrolė, valdymas ir signalizavimas,

                                    —

                                    riedmenys;

                        b)

                        pagal funkcines sritis:

                                    —

                                    traukinių eismo organizavimas ir valdymas,

                                    —

                                    techninė priežiūra,

                                    —

                                    telematikos priemonės keleivių ir krovinių vežimo paslaugoms.

                  2.   Posistemių aprašymas

            Rengdama atitinkamos techninės sąveikos specifikacijos projektą, agentūra kiekvienam posistemiui ar jo daliai pasiūlo su sąveika susijusių sudedamųjų dalių ir aspektų sąrašą. Iš anksto nesprendžiant, kokie su sąveika susiję aspektai ir sudedamosios dalys bus pasirinkti arba kokia tvarka joms bus pradėtos taikyti techninės sąveikos specifikacijos, posistemius sudaro toliau išvardyti dalykai.
            2.1.   Infrastruktūra

            Kelias, iešmai, inžineriniai statiniai (tiltai, tuneliai ir kt.), su stotimis susijusi infrastruktūra (platformos, prieigos zonos, įskaitant riboto judumo asmenų reikmes), saugos ir apsaugos įranga.
            2.2.   Energija

            Elektrifikavimo sistema, įskaitant antžemines linijas ir elektros energijos suvartojimo matavimo sistemos kelio įrangą.
            2.3.   Kelio kontrolė, valdymas ir signalizavimas

            Visa kelio įranga, būtina saugai užtikrinti ir traukinių, kuriems leista važiuoti tinklu, judėjimui valdyti ir kontroliuoti.
            2.4.   Riedmens kontrolė, valdymas ir signalizavimas

            Visa riedmens įranga, būtina saugai užtikrinti ir traukinių, kuriems leista važiuoti tinklu, judėjimui valdyti ir kontroliuoti.
            2.5.   Traukinių eismo organizavimas ir valdymas

            Procedūros ir su jomis susijusi įranga, leidžianti įvairiems struktūriniams posistemiams darniai veikti normalaus ir pablogėjusio veikimo režimu, įskaitant visų pirma traukinių formavimą ir valdymą, traukinių eismo planavimą ir valdymą.
            Profesinė kvalifikacija, kurios gali reikėti teikiant tarptautines paslaugas.
            2.6.   Telematikos priemonės

            Pagal I priedą šį posistemį sudaro du elementai:

                        a)

                        priemonės keleivių vežimo paslaugoms, įskaitant sistemas, kuriomis prieš kelionę ir kelionės metu keleiviams teikiama informacija, išankstinių užsakymų ir atsiskaitymo sistemas, bagažo tvarkymą ir traukinių tvarkaraščio tvarkymą bei šio tvarkaraščio derinimą su kitų transporto rūšių tvarkaraščiais;

                        b)

                        priemonės krovinių vežimo paslaugoms, įskaitant informacijos sistemas (tikralaikį krovinių ir traukinių monitoringą), rūšiavimo ir skirstymo sistemas, išankstinių užsakymų, atsiskaitymų ir sąskaitų-faktūrų tvarkymo sistemas, traukinių tvarkaraščių derinimą su kitų transporto rūšių tvarkaraščiais ir elektroninių važtos dokumentų rengimą.

                  2.7.   Geležinkelių riedmenys

            Visos traukinių įrangos struktūros, valdymo ir kontrolės sistema, elektros srovės ėmikliai, traukos ir energijos transformavimo vienetai, riedmens elektros energijos suvartojimo matavimo įranga, stabdymo, sukabinimo ir važiuoklės įtaisai (vežimėliai, ašys ir kt.) bei pakaba, durys, žmogaus ir mechanizmų sąsajos (mašinisto, traukinio brigados ir keleivių, įskaitant riboto judumo asmenų reikmes), pasyvieji ar aktyvieji saugos įtaisai bei su keleivių ir traukinio brigados narių sveikata susiję reikmenys.
            2.8.   Techninė priežiūra

            Techninės priežiūros darbų tvarka, su technine priežiūra susijusi įranga, logistikos centrai ir ištekliai privalomai korekcinei ir profilaktinei techninei priežiūrai, kad būtų užtikrinta geležinkelių sistemos sąveika ir garantuotos reikalingos eksploatacinės savybės.“

      II PRIEDAS

            „V PRIEDAS

               POSISTEMIŲ PATIKROS DEKLARACIJA

            1.   Posistemių EB patikros deklaracija

            EB patikros deklaracija ir prie jos pridedami dokumentai turi būti pažymėti data ir pasirašyti.
            Ši deklaracija turi būti grindžiama informacija, gauta atlikus EB posistemių patikros procedūrą, kaip nustatyta VI priedo 2 skirsnyje. Deklaracija turi būti surašyta ta pačia kalba kaip ir techninė byla; joje turi būti bent:

                        —

                        nuorodos į direktyvą,

                        —

                        perkančiosios organizacijos arba gamintojo arba Europos Sąjungoje įsisteigusio jų įgaliotojo atstovo pavadinimas ir adresas (nurodyti firmos pavadinimą ir visą adresą; įgaliotojo atstovo atveju taip pat nurodyti perkančiosios organizacijos arba gamintojo firmos pavadinimą),

                        —

                        trumpas posistemio aprašymas,

                        —

                        notifikuotosios įstaigos, kuri atliko 18 straipsnyje nurodytą EB patikrą, pavadinimas ir adresas,

                        —

                        techninėje byloje esančių dokumentų nuorodos,

                        —

                        visos svarbios laikinos arba galutinės nuostatos, kurias turi atitikti posistemiai, ypač, jei taikoma, visi eksploatavimo apribojimai ar sąlygos:

                        —

                        jei EB deklaracija laikina, jos galiojimo trukmė,

                        —

                        pasirašiusiojo asmens tapatybė.

                  Jei VI priede daroma nuoroda į EB TPP deklaraciją, deklaracijai taikomos šio skirsnio nuostatos.
            2.   Posistemių patikros deklaracija, kai taikomos nacionalinės taisyklės

            Jei VI priede daroma nuoroda į posistemių patikros deklaraciją, kai taikomos nacionalinės taisyklės, tai deklaracijai taikomos, mutatis mutandi, 1 skirsnio nuostatos.“

      III PRIEDAS

            „VI PRIEDAS

               POSISTEMIŲ PATIKROS PROCEDŪRA

            1.   BENDRIEJI PRINCIPAI
            Vykdant posistemio patikros procedūrą tikrinama ir patvirtinama, kad:

                        —

                        posistemis suprojektuotas, sukonstruotas ir įrengtas taip, kad atitiktų jam nustatytus esminius reikalavimus, ir

                        —

                        kad galima leisti jį eksploatuoti.

                  2.   EB PATIKROS PROCEDŪRA
            2.1.   Įžanga

            EB patikra – procedūra, kurią vykdydama notifikuotoji įstaiga tikrina ir patvirtina, kad posistemis:

                        —

                        atitinka taikomą (-as) techninę (-es) sąveikos specifikaciją (-as),

                        —

                        atitinka atsižvelgiant į Sutartį parengtus kitus teisės aktus.

                  2.2.   Posistemio dalys ir etapai

            2.2.1   Tarpinė posistemio patikra (TPP)

            Posistemis gali būti padalytas į tam tikras dalis arba gali būti tikrinamas tam tikrais patikros procedūros etapais, jei taip nurodyta techninėse sąveikos specifikacijose arba jei prireikus to prašo pareiškėjas.
            Tarpinė posistemio patikra – procedūra, kurią vykdydama notifikuotoji įstaiga tikrina ir patvirtina tam tikras posistemio dalis arba tam tikrus patikros procedūros etapus.
            Atlikusi TPP procedūrą pareiškėjo pasirinkta notifikuotoji įstaiga išduoda EB TPP sertifikatą, o pareiškėjas savo ruožtu prireikus parengia EB TPP deklaraciją. TPP sertifikate ir TPP deklaracijoje turi būti nurodyta, pagal kurias techninės sąveikos specifikacijas įvertinta atitiktis.
            2.2.2   Posistemio dalys

            Pareiškėjas gali pateikti prašymą dėl kiekvienos dalies TPP. Kiekviena dalis tikrinama visais 2.2.3 skirsnyje aprašytais etapais.
            2.2.3   Patikros procedūros etapai

            Posistemis arba tam tikros posistemio dalys tikrinami visais toliau išvardytais etapais:

                        —

                        bendras projektas,

                        —

                        gamyba: konstravimas, įskaitant visų pirma civilinės inžinerijos darbus, gaminimą, sudedamųjų dalių surinkimą ir bendrą suderinimą,

                        —

                        galutinis išbandymas.

                  Pareiškėjas gali kreiptis dėl projektavimo (įskaitant tipo bandymų) etapo ir gamybos etapo TPP.
            2.3.   Patikros sertifikatas

            2.3.1.   Notifikuotoji įstaiga, atsakinga už EB patikrą, įvertina posistemio projektą, gamybą ir galutinį išbandymą ir parengia EB patikros sertifikatą pareiškėjui, kuris savo ruožtu parengia EB patikros deklaraciją. EB patikros deklaracijoje turi būti nurodyta, pagal kurias techninės sąveikos specifikacijas įvertinta atitiktis.
            Jei posistemio atitiktis susijusiai techninei (-ėms) sąveikos specifikacijai (-oms) neįvertinta (pavyzdžiui, jei taikoma išlyga, jei atnaujinimui ar patobulinimui taikomos ne visos techninės sąveikos specifikacijos, jei numatytas pereinamasis techninės sąveikos specifikacijos laikotarpis arba specifiniais atvejais), EB sertifikate tiksliai nurodoma, kuriai (-oms) techninei (-ėms) sąveikos specifikacijai (-oms) arba jos (jų) daliai (-ims) notifikuotoji įstaiga, vykdydama EB patikros procedūrą, atitikties nepatikrino.
            2.3.2.   Jei EB TPP sertifikatai išduoti, notifikuotoji įstaiga, atsakinga už posistemio EB patikrą, atsižvelgia į šiuos EB TPP sertifikatus ir, prieš išduodama EB patikros sertifikatą,

                        —

                        patikrina, ar EB TPP sertifikatai tiksliai atitinka reikiamus techninės (-ių) sąveikos specifikacijos (-ų) reikalavimus,

                        —

                        patikrina visus į EB TPP sertifikatą (-us) neįtrauktus aspektus ir

                        —

                        patikrina galutinį viso posistemio išbandymą.

                  2.4.   Techninė byla

            EB patikros deklaracijos techninėje byloje turi būti:

                        —

                        su projektu susijusios techninės charakteristikos, įskaitant atitinkamo posistemio bendruosius ir detalius projektinius brėžinius, elektrines ir hidraulines schemas, valdymo grandynus, duomenų apdorojimo ir automatinių sistemų aprašymą, eksploatavimo ir techninės priežiūros dokumentus ir t. t.,

                        —

                        5 straipsnio 3 dalies d punkte nurodytų posistemio sąveikos sudedamųjų dalių sąrašas,

                        —

                        EB atitikties arba tinkamumo naudoti deklaracijų, kurios pirmiau minėtoms sudedamosioms dalims turi būti pateiktos pagal šios direktyvos 13 straipsnį, kopijos ir tam tikrais atvejais – atitinkami apskaičiavimai bei notifikuotųjų įstaigų remiantis bendromis techninėmis specifikacijomis atliktų bandymų ir ekspertizių dokumentų kopijos,

                        —

                        turimas (-i) EB TPP sertifikatas (-ai); tokiais atvejais, jei būtina, pateikiama (-os) EB TPP deklaracija (-os), kuri (-os) pridedama (-os) prie EB patikros sertifikato, įskaitant notifikuotosios įstaigos atliktos galiojimo patikros rezultatus,

                        —

                        notifikuotosios įstaigos, atsakingos už EB patikrą, pasirašytas EB patikros sertifikatas su atitinkamais apskaičiavimais, kuriame patvirtinama, kad posistemis atitinka visus susijusios (-ių) techninės (-ių) sąveikos specifikacijos (-ų) reikalavimus, ir nurodomos visos per patikrą užfiksuotos ir nepašalintos abejonės, prie EB patikros sertifikato taip pat turėtų būti pridėtos tikrinimo ir audito ataskaitos, kurias parengia ta pati įstaiga atlikdama savo užduotį, kaip nurodyta 2.5.3 ir 2.5.4 punktuose,

                        —

                        EB sertifikatai išduoti pagal kitus teisės aktus, parengtus atsižvelgiant į Sutartį,

                        —

                        jei pagal Komisijos reglamentą (EB) Nr. 352/2009 (1) būtinas saugus integravimas, pareiškėjas į techninę bylą įtraukia vertintojo parengtą Direktyvos 2004/49/EB 6 straipsnio 3 dalyje nurodytų bendrųjų saugos būdų pavojui įvertinti ataskaitą.

                  2.5.   Monitoringas

            2.5.1.   EB monitoringo tikslas – užtikrinti, kad atsižvelgiant į techninę bylą taikomi įsipareigojimai būtų įvykdyti posistemio gamybos metu.
            2.5.2.   Notifikuotoji įstaiga, atsakinga už gamybos tikrinimą, turi turėti galimybę nuolat patekti į statybos aikšteles, gamybos cechus, sandėliavimo patalpas ir tam tikrais atvejais – į ruošinių gamybos arba bandymų atlikimo patalpas ir apskritai į visas patalpas, kurios, jos manymu, turi būti prieinamos, kad ji galėtų atlikti savo užduotį. Notifikuotoji įstaiga turi iš pareiškėjo gauti visus tam tikslui reikalingus dokumentus, visų pirma įgyvendinimo planus ir su posistemiu susijusius techninius dokumentus.
            2.5.3.   Notifikuotoji įstaiga, atsakinga už įgyvendinimo tikrinimą, turi atlikti periodinį auditą, kad patvirtintų, jog laikomasi reikiamos (-ų) techninės (-ių) sąveikos specifikacijos (-ų). Tiems, kurie yra atsakingi už įgyvendinimą, ji turi pateikti audito ataskaitą. Gali būti būtina, kad ji dalyvautų tam tikruose statybos darbų etapuose.
            2.5.4.   Be to, notifikuotoji įstaiga gali neįspėjusi apsilankyti darbų aikštelėse arba gamybos cechuose. Tokių apsilankymų metu notifikuotoji įstaiga gali atlikti visą arba dalinį auditą. Tiems, kurie yra atsakingi už įgyvendinimą, ji turi pateikti tikrinimo protokolą ir, jei reikia, audito ataskaitą.
            2.5.5.   Norėdama išduoti EB tinkamumo naudoti deklaraciją, nurodytą IV priedo 2 dalyje, notifikuotoji įstaiga turi turėti galimybę stebėti posistemį, kuriame įmontuotos sąveikos sudedamosios dalys, kad įvertintų tų dalių tinkamumą naudoti geležinkelių aplinkoje, jei to reikalaujama pagal atitinkamą techninę sąveikos specifikaciją.
            2.6.   Pateikimas

            Visą 2.4 skirsnyje nurodytą bylą saugo pareiškėjas kaip atsakingos notifikuotosios įstaigos išduoto (-ų) EB TPP sertifikato (-ų), jei tokį (-ius) turi, įrodymą arba kaip patikros sertifikato, kurį išdavė už posistemio EB patikrą atsakinga notifikuotoji įstaiga, įrodymą. Byla turi būti pridėta prie EB patikros deklaracijos, kurią pareiškėjas siunčia kompetentingai institucijai, kurios jis prašo leidimo pradėti eksploatuoti posistemį.
            Bylos kopiją pareiškėjas turi laikyti visą posistemio eksploatavimo laiką. Paprašius ji turi būti nusiųsta bet kuriai kitai valstybei narei.
            2.7.   Skelbimas

            Kiekviena notifikuotoji įstaiga turi periodiškai skelbti svarbią informaciją apie:

                        —

                        gautus EB patikros ir TPP prašymus,

                        —

                        sąveikos sudedamųjų dalių atitikties ir (arba) tinkamumo naudoti įvertinimo prašymus,

                        —

                        išduotus arba atsisakytus išduoti EB TPP sertifikatus,

                        —

                        išduotus arba atsisakytus išduoti EB atitikties ir (arba) tinkamumo naudoti sertifikatus,

                        —

                        išduotus arba atsisakytus išduoti EB patikros sertifikatus.

                  2.8.   Kalba

            Bylos ir EB patikros procedūrų korespondencija turi būti parašytos valstybės narės, kurioje yra įsisteigęs pareiškėjas, ES oficialiąja kalba arba pareiškėjo vartojama ES oficialiąja kalba.
            3.   PATIKROS PROCEDŪRA, KAI TAIKOMOS NACIONALINĖS TAISYKLĖS
            3.1.   Įžanga

            Patikros procedūra, kai taikomos nacionalinės taisyklės, – procedūra, kurią vykdydama, pagal 17 straipsnio 3 dalį paskirta įstaiga (paskirtoji įstaiga) tikrina ir patvirtina, kad posistemis atitinka nacionalines taisykles, apie kurias pranešta pagal 17 straipsnio 3 dalį.
            3.2.   Patikros sertifikatas

            Už patikros procedūrą, kai taikomos nacionalinės taisyklės, atsakinga paskirtoji įstaiga parengia pareiškėjui skirtą patikros sertifikatą.
            Sertifikate tiksliai nurodoma, kuriai (-oms) nacionalinei (-ėms) taisyklei (-ėms) atitiktį patikrino paskirtoji įstaiga vykdydama patikros procedūrą, įskaitant taisykles, susijusias su dalimis, kurioms taikoma nukrypimo nuo techninės sąveikos specifikacijos išlyga arba tos dalys atnaujinamos arba patobulinamos.
            Kai taikomos nacionalinės taisyklės, susijusios su riedmenį sudarančiais posistemiais, paskirtoji įstaiga padalija sertifikatą į dvi dalis: vienoje dalyje pateikiamos nuorodos į nacionalines taisykles, kurios susijusios tik su riedmens ir atitinkamo tinklo suderinamumu, o kitoje dalyje nurodomos visos kitos taisyklės.
            3.3.   Techninė byla

            Patikros, kai taikomos nacionalinės taisyklės, atveju į 2.4 punkte nurodytą techninę bylą turi būti įtraukta prie patikros sertifikato pridedama techninė byla ir joje pateikiami posistemio atitikčiai nacionalinėms taisyklėms įvertinti būtini techniniai duomenys.“

         (1)  OL L 108, 2009 4 22, p. 4.


title: 1980 m. liepos 17 d. Komisijos direktyva, iš dalies keičianti Tarybos direktyvos 66/401/EEB dėl prekybos pašarinių augalų sėkla II priedą

text:
Svarbus teisinis pranešimas

|

31980L0754

Oficialusis leidinys L 207 , 09/08/1980 p. 0036 - 0036 specialusis leidimas ispanų kalba: skyrius 03 tomas 18 p. 0286  specialusis leidimas portugalų kalba skyrius 03 tomas 18 p. 0286  specialusis leidimas suomių kalba: skyrius 3 tomas 12 p. 0084  specialusis leidimas švedų kalba: skyrius 3 tomas 12 p. 0084

		Komisijos direktyva1980 m. liepos 17 d.iš dalies keičianti Tarybos direktyvos 66/401/EEB dėl prekybos pašarinių augalų sėkla II priedą(80/754/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyvoje 79/692/EEB [2], ypač į jos 21a straipsnį,kadangi, atsižvelgiant į mokslo ir technikos žinių raidą, dėl toliau nurodytos priežasties reikėtų iš dalies pakeisti Direktyvos 66/401/EEB II priedą;kadangi Rumex spp. sėklos didžiausio kiekio standartas turėtų būti pritaikytas prie paprastai išgaunamos sėklos kokybės;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 66/401/EEB II priedas iš dalies keičiamas taip:1) I skyriaus 2 poskyrio A punkto 14 stulpelio antraštės tekstas pakeičiamas taip: "Rumexspp., išskyrus Rumex acetosella ir Rumex maritimus".2) I skyriaus 2 poskyrio B punkto n papunkčio tekstas pakeičiamas taip:"Nustatyti kitų nei Rumex acetosella ir Rumex maritimus Rumex spp. sėklų skaičiaus nereikia, jeigu nekyla abejonių, kad yra įvykdyti 14 stulpelyje nurodyti reikalavimai".3) II skyriaus 2 poskyrio A punkto 4 skilties antraštės tekstas pakeičiamas taip: "Rumexspp., išskyrus Rumex acetosella ir Rumex maritimus".2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip 1980 m. liepos 1 d., įgyvendina šią direktyvą.2. Valstybės narės užtikrina, kad dėl skirtingų šio direktyvos įgyvendinimo datų pašarinių augalų sėklai nebūtų taikomi jokie prekybos apribojimai.3 straipsnisŠi direktyva skirta valstybėms narėms.Priimta Briuselyje, 1980 m. liepos 17 d.Komisijos varduFinn GundelachPirmininko pavaduotojas[1] OL 125, 1966 7 11, p. 2298/66.[2] OL L 205, 1979 8 13, p. 1.--------------------------------------------------


title: Council Directive 92/101/EEC of 23 November 1992 amending Directive 77/91/EEC on the formation of public limited- liability companies and the maintenance and alteration of their capital

text:
Avis juridique important

|

31992L0101

Official Journal L 347 , 28/11/1992 P. 0064 - 0066 Finnish special edition: Chapter 17 Volume 1 P. 0115  Swedish special edition: Chapter 17 Volume 1 P. 0115

TARYBOS DIREKTYVA 92/101/EEB1992 m. lapkričio 23 d.iš dalies keičianti Direktyvą 77/91/EEB dėl ribotos atsakomybės akcinių bendrovių formavimo ir jų kapitalo palaikymo bei keitimoEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 54 straipsnį,atsižvelgdama į Komisijos pasiūlymą[1],bendradarbiaudama su Europos Parlamentu[2],atsižvelgdama į Ekonomikos ir socialinių reikalų komiteto nuomonę[3],kadangi tam, kad būtų palaikomas pasirašytas kapitalas ir užtikrintas vienodas akcininkų traktavimas, Direktyva 77/91/EEB[4] riboja ribotos atsakomybės akcinės bendrovės teisę įsigyti savo pačios akcijų;kadangi apribojimai bendrovei įsigyti savo pačios akcijų taikomi ne tik pačiai bendrovei, bet ir bet kuriam asmeniui, veikiančiam savo vardu, tačiau bendrovės naudai;kadangi tam, kad būtų užkirstas kelias ribotos atsakomybės akcinei bendrovei pasinaudoti kita bendrove, kurioje ji turi daugumą balsų ar kuriai ji gali turėti lemiamos įtakos įvykdyti tokius įsigijimus nesilaikant šiuo atžvilgiu priimtų apribojimų, priemonės, reguliuojančios bendrovės savo pačios akcijų įsigijimą, turėtų būti išplėstos taip, kad apimtų svarbiausius ir dažniausius akcijų įsigijimų atvejus, kai akcijas įsigyja kitos tokios bendrovės; kadangi šios priemonės turėtų būti išplėstos taip, kad apimtų ribotos atsakomybės akcinės bendrovės akcijų pasirašymą;kadangi tam, kad būtų užkirstas kelias apeiti Direktyvą 77/91/EEB, šios priemonės turi apimti bendroves, reguliuojamas Direktyvos 68/151/EEB[5], taip pat bendroves, reguliuojamas trečiųjų šalių įstatymų ir turinčias panašias teisines formas;kadangi, kai santykiai tarp ribotos atsakomybės akcinės bendrovės ir kitos bendrovės, tokios kaip nurodyta trečiojoje konstatuojamosios dalies pastraipoje, yra tiktai netiesioginiai, atrodytų, kad būtų pateisinama sušvelninti nuostatas, taikomas, kai tie santykiai yra tiesioginiai, numatant balso teisės sustabdymą kaip minimalią priemonę šios direktyvos tikslams pasiekti;kadangi, kai valstybė narė numato bausmių, tolygių nustatytoms Direktyvoje 77/191/EEB, sistemą ir balso teisės sustabdymą, gali būti laikoma, kad toks teisės aktas jau patenkina šios direktyvos tikslus;kadangi, be to, yra pateisinama padaryti išimtis tais atvejais, kai profesinės veiklos specifinė prigimtis atmeta galimybę, kad šios direktyvos tikslams iškils pavojus;kadangi tam, kad būtų išvengta trukdymų valstybės narės finansų rinkoje, išplaukiančių iš tos šalies ekonominės struktūros, taip pat savireguliavimo taisyklių pakeitimo pernelyg dramatiškų pasekmių, turi būti numatytas tinkamas pereinamasis laikotarpis,PRIĖMĖ ŠIĄ DIREKTYVĄ:1 straipsnisPo Direktyvos 77/191/EEB 24 straipsnio įterpiamas šis straipsnis:"24 a straipsnis1. a) Jei ribotos atsakomybės akcinės bendrovės akcijas pasirašo, įsigyja ar turi kita bendrovė, kaip apibrėžta Direktyvos 68/151/EEB 1 straipsnyje, kuriame ribotos atsakomybės akcinė bendrovė tiesiogiai ar netiesiogiai turi daugumą balsų arba kuriai ji gali tiesiogiai ar netiesiogiai turėti lemiamos įtakos, tai traktuojama kaip pačios ribotos atsakomybės akcinės bendrovės akcijų pasirašymas, įsigijimas ar turėjimas;b) a punktas taip pat taikomas, kai kita bendrovė veikia pagal trečiosios šalies įstatymus ir turi teisinę formą, atitinkančią tas, kurios išvardytos Direktyvos 68/151/EEB 1 straipsnyje.2. Tačiau kai ribotos atsakomybės akcinė bendrovė turi daugumą balsų netiesiogiai arba gali daryti lemiamos įtakos netiesiogiai, valstybės narės gali netaikyti 1 dalies, jei jos užtikrina, jog bus sustabdytos balso teisės, teikiamos kitos bendrovės turimų ribotos atsakomybės akcinės bendrovės akcijų.3. Nesant suderintų nacionalinių įstatymų dėl bendrovių grupių, valstybės narės gali:a) apibrėžti atvejus, kuriais ribotos atsakomybės akcinė bendrovė traktuojama kaip pajėgianti daryti lemiamos įtakos kitai bendrovei; jeigu valstybė narė pasinaudoja šia galimybe, jos įstatymai bet kokiu atveju turi numatyti, kad lemiamą įtaką pajėgiama padaryti, jei ribotos atsakomybės akcinė bendrovė:- turi teisę skirti ar atleisti daugumą kitos bendrovės administracijos, vadovybės ar priežiūros padalinio narių ir tuo pačiu metu yra šios kitos bendrovės akcininkė ar narė arba- yra kitos bendrovės akcininkė arba narė ir pagal susitarimą, sudarytą su kitais tos bendrovės akcininkais ar nariais, viena kontroliuoja daugumą jos akcininkų ar narių turimų balsų.Valstybės narės nėra įpareigotos numatyti kitus atvejus, negu tie, kurie nurodyti pirmojoje ir antrojoje įtraukose;b) apibrėžti atvejus, kuriais ribotos atsakomybės akcinė bendrovė traktuojama kaip netiesiogiai turinti balso teisių ar sugebanti netiesiogiai naudotis dominuojančia įtaka;c) nustatyti aplinkybes, kuriomis ribotos atsakomybės akcinė bendrovė turi būti traktuojama kaip turinti balso teisių.4. a) Valstybės narės gali netaikyti 1 dalies, kai akcijos pasirašomos, įsigyjamos ar turimos kito asmens, kuris nėra nei ribotos atsakomybės akcinė bendrovė, nurodyta 1 dalyje, nei kita bendrovė, kurioje ribotos atsakomybės akcinė bendrovė tiesiogiai ar netiesiogiai turi daugumą balsų ar kuriai ji gali tiesiogiai ar netiesiogiai daryti dominuojančią įtaką;b) valstybės narės gali netaikyti 1 dalies, kai akcijas pasirašo, įsigyja ar turi kita bendrovė, veikianti kaip profesionalus vertybinių popierių makleris ir šios veiklos kontekste, jei ji yra vertybinių popierių biržos, esančios ar veikiančios valstybėje narėje, narė arba patvirtinta ar prižiūrima valstybės narės valdžios institucijos, kompetentingos prižiūrėti profesionalius vertybinių popierių maklerius, tarp kurių, kaip apibrėžta šioje direktyvoje, gali būti kredito įstaigos.5. Valstybės narės gali netaikyti 1 dalies, kai ribotos atsakomybės akcinės bendrovės akcijos, turimos kitos bendrovės, buvo įsigytos prieš santykio tarp dviejų bendrovių, atitinkančio šio straipsnio 1 dalyje nustatytus kriterijus, atsiradimą.Tačiau šių akcijų teikiamos balso teisės turi būti sustabdytos ir į šias akcijas turi būti atsižvelgta, kai nustatoma, ar sąlyga, apibrėžta 19 straipsnio 1 dalies b punkte, yra įvykdyta.6. Valstybės narės gali netaikyti 20 straipsnio 2 ar 3 dalies arba 21 straipsnio, kai ribotos atsakomybės akcinės bendrovės akcijos yra įsigytos kitos bendrovės, su sąlyga, kad jos numato:a) jog bus sustabdytos balso teisės, teikiamos kitos bendrovės turimų ribotos atsakomybės akcinės bendrovės akcijų; irb) ribotos atsakomybės akcinės bendrovės administracijos ar vadovybės narius, kurie turi būti įpareigoti išpirkti iš kitos bendrovės akcijas, nurodytas 20 straipsnio 2 ar 3 dalyse bei 21 straipsnyje, už kainą, už kurią kita bendrovė jas įsigijo; ši sankcija netaikoma tik tada, kai ribotos atsakomybės akcinės bendrovės administracijos ar vadovybės nariai įrodo, kad bendrovė nevaidino jokio vaidmens pasirašant ar įsigyjant nagrinėjamas akcijas."2 straipsnis1. Valstybės narės gali netaikyti Direktyvos 77/91/EEB 24a straipsnio akcijoms, įsigytoms prieš datą, nurodytą 3 straipsnio 2 dalyje.Tačiau balso teisės, teikiamos šių akcijų, sustabdomos ir į šias akcijas turi būti atsižvelgiama, kai yra nustatoma, ar sąlyga, išdėstyta tos direktyvos 19 straipsnio 1 dalies b punkte, yra įvykdyta.2. Tam, kad būtų išvengta trukdymų finansų rinkoje, Belgijos Karalystė gali atidėti tokių balso teisių sustabdymą iki 1998 m. sausio 1 d. su sąlyga, kad:- jos yra teikiamos akcijų, įsigytų iki pranešimo apie šią direktyvą dienos, ir- visoms bendrovėms, kurių santykis su ribotos atsakomybės akcine bendrove patenkina kriterijų, nustatytą Direktyvos 77/91/EEB 24a straipsnio 1 dalyje, jos neviršija 10 % balsų, teikiamų ribotos atsakomybės akcinės bendrovės akcijų.3 straipsnis1. Valstybės narės priima įstatymus ir kitus teisės aktus, kurie, įsigalioję iki 1994 m. sausio 1 d., įgyvendina šią direktyvą. Apie tai jos nedelsdamos praneša Komisijai.2. Įsigaliojimo data, kurią valstybės narės nustato šioms nuostatoms, turi būti ne vėlesnė kaip 1995 m. sausio 1 d.3. Valstybės narės pateikia Komisijai šios direktyvos taikymo srityje priimtų pagrindinių nacionalinių įstatymų nuostatų tekstus.4. Valstybės narės, priimdamos šias priemones, daro jos nuorodą į šią direktyvą arba tokia nuoroda daroma jas oficialiai. Nuorodos darymo tvarką nustato valstybės narės.4 straipsnisŠi direktyva skiriama valstybėms narėms.Priimta Briuselyje, 1992 m. lapkričio 23 d.Tarybos varduPirmininkasN. LAMONT[1] OL C 8, 1991 1 12, p. 5 ir OL C 317, 1991 12 7, p. 13.[2] OL C 240, 1991 9 16, p. 103 ir 1992 m. spalio 28 d. Sprendimas (dar nepaskelbtas Oficialiajame leidinyje).[3] OL C 269, 1991 10 14, p. 21.[4] OL L 26, 1977 1 31, p. 1. Direktyva su paskutiniais pakeitimais, padarytais Ispanijos ir Portugalijos Stojimo aktu.[5] OL L 65, 1968 3 14, p. 8.


title: 2009 m. liepos 13 d. Europos Parlamento ir Tarybos direktyva 2009/62/EB dėl dviračių arba triračių motorinių transporto priemonių galinio registracinio numerio ženklo tvirtinimo vietos (kodifikuota redakcija) (Tekstas svarbus EEE )

text:
30.7.2009

               LT

               Europos Sąjungos oficialusis leidinys

               L 198/20

      EUROPOS PARLAMENTO IR TARYBOS DIREKTYVA 2009/62/EB
   2009 m. liepos 13 d.
   dėl dviračių arba triračių motorinių transporto priemonių galinio registracinio numerio ženklo tvirtinimo vietos
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1993 m. spalio 29 d. Tarybos direktyva 93/94/EEB dėl dviračių arba triračių transporto priemonių galinio registracinio numerio ženklo tvirtinimo vietos (3) buvo iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Direktyva 93/94/EEB – tai viena iš 1992 m. birželio 30 d. Tarybos direktyvoje 92/61/EB dėl dviračių arba triračių motorinių transporto priemonių tipo patvirtinimo, pakeistoje 2002 m. kovo 18 d. Europos Parlamento ir Tarybos direktyva 2002/24/EB dėl dviračių ir triračių motorinių transporto priemonių tipo patvirtinimo (5), numatytos EB tipo patvirtinimo sistemos atskirųjų direktyvų, nustatanti techninius dviračių arba triračių transporto priemonių dizaino ir konstrukcijos nuostatus galinio registracinio numerio ženklo tvirtinimo vietos atžvilgiu. Šie techniniai nuostatai susiję su valstybių narių įstatymų derinimu, siekiant kiekvienai transporto priemonių rūšiai taikyti EB tipo patvirtinimo tvarką, numatytą Direktyvoje 2002/24/EB. Todėl šiai direktyvai taikomos Direktyvoje 2002/24/EB išdėstytos nuostatos dėl transporto priemonių sistemų, komponentų ir atskirų techninių agregatų.

               (3)

               Šia direktyva nesiekiama suderinti skirtingose valstybėse narėse naudojamų registracinio numerio ženklų matmenų. Todėl valstybės narės turėtų užtikrinti, kad kyšantys registracinio numerio ženklai nekeltų pavojaus naudotojams, tačiau tai įgyvendindamos jos neprivalo kaip nors keisti transporto priemonės konstrukcijos.

               (4)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais II priedo B dalyje,

         PRIĖMĖ ŠIĄ DIREKTYVĄ:
   1 straipsnis
   Ši direktyva taikoma visų tipų motorinių transporto priemonių, apibrėžtų Direktyvos 2002/24/EB 1 straipsnyje, galinio registracinio numerio ženklo tvirtinimo vietai.
   2 straipsnis
   Dviratės arba triratės motorinės transporto priemonės tipo galinio registracinio numerio ženklo tvirtinimo vietos EB komponentų tipo patvirtinimo suteikimo tvarka bei laisvo tokių transporto priemonių judėjimo sąlygos nustatytos Direktyvos 2002/24/EB II ir III skyriuose.
   3 straipsnis
   Pakeitimai, būtini siekiant I priedo reikalavimus suderinti su technikos pažanga, priimami laikantis Direktyvos 2002/24/EB 18 straipsnio 2 dalyje nurodytos tvarkos.
   4 straipsnis
   1.   Valstybės narės dėl galinio registracinio numerio ženklo tvirtinimo vietos:

               —

               neatsisako suteikti EB tipo patvirtinimą dviratės arba triratės motorinės transporto priemonės tipui,

               —

               nedraudžia įregistruoti, parduoti arba pradėti eksploatuoti dviračių arba triračių motorinių transporto priemonių,

         jei galinio registracinio numerio ženklo tvirtinimo vieta atitinka šios direktyvos reikalavimus.
   2.   Valstybės narės atsisako suteikti EB tipo patvirtinimą bet kuriam dviratės arba triratės motorinės transporto priemonės tipui dėl priežasčių, susijusių su galinio registracinio numerio ženklo tvirtinimo vieta, jei nesilaikoma šios direktyvos reikalavimų.
   3.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Direktyva 93/94/EEB su pakeitimais, padarytais II priedo A dalyje nurodyta direktyva, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, nustatytais II priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikties lentelę.
   6 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   Ji taikoma nuo 2010 m. sausio 1 d.
   7 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 13 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         E. ERLANDSSON

      (1)  OL C 324, 2006 12 30, p. 11.

      (2)  2007 m. rugsėjo 25 d. Europos Parlamento nuomonė (OL C 219 E, 2008 8 28, p. 66) ir 2009 m. birželio 22 d. Tarybos sprendimas.

      (3)  OL L 311, 1993 12 14, p. 83.

      (4)  Žr. II priedo A dalį.

      (5)  OL L 124, 2002 5 9, p. 1.

      I PRIEDAS
      1.   MATMENYS
      Dviračių arba triračių motorinių transporto priemonių (1) galinio registracinio numerio ženklo tvirtinimo vietos matmenys yra tokie:
      1.1.   Mopedai ir lengvieji keturračiai motociklai be kėbulo

                  1.1.1.

                     Plotis: 100 mm;

                  1.1.2.

                     Aukštis: 175 mm;
                  arba

                  1.1.3.

                     Plotis: 145 mm;

                  1.1.4.

                     Aukštis: 125 mm.

            1.2.   Motociklai, triračiai motociklai, kurių didžiausia galia neviršija 15 kW, ir keturračiai motociklai, išskyrus lengvuosius keturračius motociklus, be kėbulo

                  1.2.1.

                     Plotis: 280 mm;

                  1.2.2.

                     Aukštis: 210 mm.

            1.3.   Triračiai motociklai, kurių didžiausia galia viršija 15 kW, lengvieji keturračiai motociklai su kėbulu ir keturračiai motociklai, išskyrus lengvuosius keturračius motociklus, su kėbulu

                  1.3.1.

                  Taikomos Tarybos direktyvoje 70/222/EEB (2) nustatytos keleiviniams automobiliams taikytinos nuostatos.

            2.   BENDROJI IŠDĖSTYMO VIETA

                  2.1.

                  Galinio registracinio numerio ženklo tvirtinimo rėmas galinėje transporto priemonės dalyje turi būti išdėstytas taip, kad:

                  2.1.1.

                  numerio ženklą būtų galima tvirtinti išilginėse plokštumose, kertančiose kraštutinius gabaritinius transporto priemonės taškus.

            3.   POLINKIO KAMPAS

                  3.1.

                  Galinis registracinio numerio ženklas:

                              3.1.1.

                              turi sudaryti statų kampą su vidurine išilgine transporto priemonės plokštuma;

                              3.1.2.

                              nuo vertikalės gali būti nukrypęs ne daugiau kaip 30°, kai transporto priemonė yra be krovinio, jeigu atraminė registracinio numerio plokštelė yra palinkusi į viršų;

                              3.1.3.

                              nuo vertikalės gali būti nukrypęs ne daugiau kaip 15°, kai transporto priemonė yra be krovinio, jeigu atraminė registracinio numerio plokštelė yra palinkusi į apačią.

            4.   DIDŽIAUSIAS AUKŠTIS

                  4.1.

                  Joks registracinio numerio ženklo tvirtinimo vietos taškas negali būti didesniame kaip 1,5 m aukštyje virš žemės, kai transporto priemonė yra be krovinio.

            5.   MAŽIAUSIAS AUKŠTIS

                  5.1.

                  Joks registracinio numerio ženklo tvirtinimo vietos taškas negali būti žemesniame kaip 0,20 m aukštyje virš žemės arba mažesniame už rato spindulį aukštyje virš žemės, jeigu tas spindulys mažesnis kaip 0,20 m, kai transporto priemonė yra be krovinio.

            6.   GEOMETRINIS MATOMUMAS

                  6.1.

                  Numerio ženklo tvirtinimo vieta turi būti matoma erdvėje, kurią apibrėžia du dvisieniai kampai: vienas, kurio horizontalią kraštinę apibrėžia dvi plokštumos, kertančios viršutinį ir apatinį numerio ženklo tvirtinimo vietos kraštus (tų plokštumų kampai atsižvelgiant į horizontalę yra pavaizduoti 1 brėžinyje); kitas kampas, kurio suvokiamą vertikalią kraštinę apibrėžia dvi plokštumos, kertančios abi numerio ženklo puses (tų plokštumų kampai atsižvelgiant į vidurinę išilginę transporto priemonės plokštumą yra pavaizduoti 2 brėžinyje).

         (1)  Mopedų atveju, tai yra bet koks registracinis numeris ir (arba) identifikavimo numeris.

         (2)  OL L 76, 1970 4 6, p. 25.

         1 priedėlis

            Informacinis dokumentas dėl dviračių arba triračių motorinių transporto priemonių galinio registracinio numerio ženklo tvirtinimo vietos

         (turi būti pridėtas prie paraiškos EB komponento tipo patvirtinimui gauti, jeigu ta paraiška pateikiama atskirai nuo paraiškos EB transporto priemonės tipo patvirtinimui gauti)
         Užsakymo Nr. (nurodo pareiškėjas):
         Paraiškoje dviračių arba triračių motorinių transporto priemonių galinio registracinio numerio ženklo tvirtinimo vietos EB komponento tipo patvirtinimui gauti turi būti pateikta informacija, išdėstyta Direktyvos 2002/24/EB II priedo 1 dalies A skirsnio punktuose:

                     —

                     0.1,

                     —

                     0.2,

                     —

                     0.4–0.6,

                     —

                     2.2,

                     —

                     2.2.1,

                     —

                     9.6,

                     —

                     9.6.1.

         2 priedėlis

            Dviračių arba triračių motorinių transporto priemonių galinio registracinio numerio ženklo tvirtinimo vietos EB komponento tipo patvirtinimo sertifikatas

            PAVYZDYS

         Ataskaitos Nr. … techninė tarnyba … data: …
         EB komponento tipo patvirtinimo Nr.: … Galiojimo pratęsimo Nr. …

                     1.

                     Transporto priemonės prekės ženklas arba pavadinimas: …

                     2.

                     Transporto priemonės tipas: …

                     3.

                     Gamintojo pavadinimas ir adresas: …
                     …

                     4.

                     Gamintojo atstovo (jeigu toks yra) pavadinimas ir adresas: …
                     …

                     5.

                     Transporto priemonės pateikimo atlikti bandymą data: …

                     6.

                     EB komponento tipo patvirtinimas buvo suteiktas/nesuteiktas (1).

                     7.

                     Vieta: …

                     8.

                     Data: …

                     9.

                     Parašas: …

            (1)  Netinkamą žodį išbraukti.

      II PRIEDAS
      A   DALIS

         Panaikinama direktyva su pakeitimu

         (nurodyta 5 straipsnyje)

                  Tarybos direktyva 93/94/EEB

                  (OL L 311, 1993 12 14, p. 83).

                  Komisijos direktyva 1999/26/EB

                  (OL L 118, 1999 5 6, p. 32).

            B   DALIS

         Perkėlimo į nacionalinę teisę ir taikymo pradžios terminų sąrašas

         (nurodytas 5 straipsnyje)

                  Direktyva

                  Perkėlimo terminas

                  Taikymo pradžios data

                  93/94/EEB

                  1995 m. balandžio 30 d.

                  1995 m. lapkričio 1 d. (1)

                  1999/26/EB

                  1999 m. gruodžio 31 d.

                  2000 m. sausio 1 d. (2)

         (1)  Pagal Direktyvos 93/94/EEB 4 straipsnį:

         „Nuo [1995 m. gegužės 1 d.] valstybės narės dėl priežasčių, susijusių su galinio registracinio ženklo tvirtinimo vieta, negali drausti pradėti eksploatuoti transporto priemonių, atitinkančių šios direktyvos reikalavimus.“

         (2)  Pagal Direktyvos 1999/26/EB 2 straipsnį:

         „1.   Nuo 2000 m. sausio 1 d. valstybės narės dėl galinio registracinio numerio ženklo tvirtinimo vietos:

                     —

                     dviratės arba triratės transporto priemonės tipui neatsisako suteikti EB tipo patvirtinimą,

                     —

                     nedraudžia registruoti, parduoti arba pradėti eksploatuoti dviračių arba triračių motorinių transporto priemonių,

               jei galinio registracinio numerio ženklo tvirtinimo vieta atitinka Direktyvos 93/94/EEB su pakeitimais, padarytais šia direktyva, reikalavimus.
         2.   Nuo 2000 m. liepos 1 d. valstybės narės atsisako suteikti EB tipo patvirtinimą bet kuriam dviratės arba triratės motorinės transporto priemonės tipui dėl galinio registracinio numerio ženklo tvirtinimo vietos, jei nesilaikoma Direktyvos 93/94/EEB su pakeitimais, padarytais šia direktyva, reikalavimų.“.

      III PRIEDAS

         Atitikties lentelė

                  Direktyva 93/94/EEB

                  Direktyva 1999/26/EB

                  Ši direktyva

                  1, 2 ir 3 straipsniai

                  1, 2 ir 3 straipsniai

                  2 straipsnio 1 dalis

                  4 straipsnio 1 dalis

                  2 straipsnio 2 dalis

                  4 straipsnio 2 dalis

                  4 straipsnio 1 dalis

                  —

                  4 straipsnio 2 dalis

                  4 straipsnio 3 dalis

                  —

                  5 straipsnis

                  —

                  6 straipsnis

                  5 straipsnis

                  7 straipsnis

                  Priedas

                  I priedas

                  —

                  II priedas

                  —

                  III priedas